title: مديورات مزيانين
text: لمديورات لمزيانين عادتن كيتعرفو غير ب لپراتيك، يعني ب كترة لمعاودة ديال شي پروصي ؤلا عملية إنتاجية ؤلا إدارية ؤلا غيرهوم، كيتبين ل نّاس لّي كيمارسو هاد نّشاط بلي واحد طّاريقة هيّا لي كاتعطي نتايج مزيانة، ؤلا بلي يلا تّافقو عليها نّاس كادّوز لخدمة ب سلالة ؤ كاتمينيميزي لوقت ديال لپلانينݣ ؤ لمشاكيل ؤ عادام تّوافق مابين لأعضاء ديال لفرقة د لخدمة، ؤ كاتسهّل تّخطيط ؤ تّطبيق ؤ لفيدباك. نقدرو نݣولو بلي لمديورات لمزيانين هوما بحال وصفات ديال نّجاح لّي ديجا مجربين ؤ تبتو لفعالية ديالهوم. هادشي ماكيعنيش بلي عندهوم إتبات علمي ؤلا بلي مايمكنش يكون عندهوم بدايل خرين لّي كيعطيو نفس نّتيجة ؤلا حسن منها.